लोणंदमध्ये १५ ते १८ वयोगटातील ८०० मुलांना देण्यात आली कोरोना प्रतिबंध लस
Channel: News 18 Parivartan
Date: 03/01/2022

लोणंदमध्ये १५ ते १८ वयोगटातील ८०० मुलांना देण्यात आली कोरोना प्रतिबंध लस
लोणंद 

लोणंदमध्ये १५ ते १८ वयोगटातील मुलांचे सोमवारपासून  करोना प्रतिबंधक लसीकरणास सुरुवात करण्यात आली यामध्ये पाहिल्याच दिवशी मालोजीर राजे विद्यालय व ज्यू. कॉलेज लोणंद मधील ८०० विद्यार्थ्यांना प्राथमिक आरोग्य केंद्राचे आरोग्य अधिकारी व कर्मचारी यांनी शाळेमध्ये जाऊन लस दिली.
अतिशय नियोजन बद्धरित्या सुरक्षितपणे कोवॅक्सीनचा डोस विद्यार्थी व विद्यार्थिनींना देण्यात आला.
यावेळी लोणंद प्राथमिक आरोग्य केंद्राचे आरोग्य अधिकारी प्रशांत बागडे, आरोग्य सेविका, मालोजी राजे विद्यालयाचे प्राचार्य, व शिक्षक वर्गाने योग्य नियोजन केले होते.
तसेच आरोग्य कर्मचारी, फ्रन्टलाइन वर्कर, ६० वर्षावरील व्यक्ती व सहव्याधी असलेल्यांना यांना १० जानेवारीपासून लसीचा तिसरा डोस (प्रीकॉशन डोस) दिला जाणार आहे. मात्र, त्यासाठी त्यांनी लसीचा दुसरा डोस घेऊन ९ महिने किंवा ३९ आठवडे पूर्ण असणे बंधनकारक करण्यात आले असून अशा नागरीकांना लोणंद प्राथमिक आरोग्य केंद्रामध्ये लस मिळेल अशी माहिती लोणंद प्राथमिक आरोग्य केंद्राचे आरोग्य अधिकारी प्रशांत बागडे यांनी दिली.